ประกาศกระทรวงอุตสาหกรรม ฉบับที่ 5044 (พ.ศ. 2561) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง แก้ไขมาตรฐานผลิตภัณฑ์อุตสาหกรรม ถังก๊าซ – ถังอะลูมิเนียมเจือมีรอยเชื่อมประเภทบรรจุก๊าซได้อีก - การออกแบบ การสร้าง และการทดสอบ (แก้ไขครั้งที่ 1) 
ประกาศกระทรวงอุตสาหกรรม
ฉบับที่ ๕๐๔๔
(พ.ศ. ๒๕๖๑)
ออกตามความในพระราชบัญญัติมาตรฐานผลิตภัณฑ์อุตสาหกรรม
พ.ศ. ๒๕๑๑
เรื่อง
แก้ไขมาตรฐานผลิตภัณฑ์อุตสาหกรรม
ถังก๊าซ -
ถังอะลูมิเนียมเจือมีรอยเชื่อมประเภทบรรจุก๊าซได้อีก -
การออกแบบ
การสร้าง และการทดสอบ (แก้ไขครั้งที่ ๑)
 

โดยที่เป็นการสมควรแก้ไขเพิ่มเติมมาตรฐานผลิตภัณฑ์อุตสาหกรรม
ถังก๊าซ - ถังอะลูมิเนียมเจือมีรอยเชื่อมประเภทบรรจุก๊าซได้อีก - การออกแบบ การสร้าง และการทดสอบ มาตรฐานเลขที่ มอก. 2707
- 2558

อาศัยอำนาจตามความในมาตรา
๑๕ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑
ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๗) พ.ศ. ๒๕๕๘
รัฐมนตรีว่าการกระทรวงอุตสาหกรรมออกประกาศแก้ไขเพิ่มเติมมาตรฐานผลิตภัณฑ์อุตสาหกรรม
ถังก๊าซ - ถังอะลูมิเนียมเจือมีรอยเชื่อมประเภทบรรจุก๊าซได้อีก - การออกแบบ
การสร้าง และการทดสอบมาตรฐานเลขที่ มอก. 2707 - 2558 ท้ายประกาศกระทรวงอุตสาหกรรม
ฉบับที่ ๔๗๔๒ (พ.ศ. ๒๕๕๘) ลงวันที่ ๑ ตุลาคม พ.ศ. ๒๕๕๘ ดังต่อไปนี้

๑. ให้แก้หมายเลขมาตรฐานเลขที่ มอก. 2707 -
2558 เป็น มอก. 2707 - 2560

๒. ให้แก้ชื่อมาตรฐานผลิตภัณฑ์อุตสาหกรรมเป็น
ถังก๊าซ - ถังอะลูมิเนียมเจือมีรอยเชื่อมประเภทบรรจุก๊าซซ้ำ - การออกแบบ
การสร้าง และการทดสอบ

๓. ให้แก้บทนำเป็น
มาตรฐานผลิตภัณฑ์อุตสาหกรรมนี้ กำหนดขึ้นโดยรับ ISO 20703 : 2006 Gas Cylinders - Refillable Welded Aluminium - Alloy Cylinders - Design, Construction And Testing
มาใช้ในระดับดัดแปร (modified) โดยใช้ ISO ฉบับภาษาอังกฤษเป็นหลัก

๔. ให้ยกเลิกความในข้อ ๑.
และให้ใช้ความต่อไปนี้แทน
๑. ขอบข่าย
มาตรฐานผลิตภัณฑ์อุตสาหกรรมนี้
กำหนดคุณลักษณะที่ต้องการต่ำสุดสำหรับ วัสดุ การออกแบบ การสร้างและการเก็บงาน
กระบวนการทำและการทดสอบที่โรงงานผู้ทำถังก๊าซอะลูมิเนียมเจือที่มีรอยเชื่อมประเภทบรรจุก๊าซซ้ำ
สามารถใช้ขนส่งได้ ความจุน้ำตั้งแต่ 0.5 L ถึง 150 L ที่ความดันทดสอบ ไม่เกิน ๖๐ bar (6 MPa) สำหรับก๊าซอัด
ก๊าซเหลว และก๊าซอะเซทิลีนมาตรฐานผลิตภัณฑ์อุตสาหกรรมนี้ครอบคลุมถึงคุณลักษณะที่ต้องการสำหรับภาชนะทรงกลมและทรงกระบอกไร้รอยตะเข็บ
โดยที่มีการเชื่อมหรือไม่มีการเชื่อมเพื่อยึดชิ้นส่วนที่ไม่ได้รับความดัน เช่น
หูหิ้ว และฐานถัง

ทั้งนี้ ให้มีผลเมื่อพ้นกำหนด ๖๐ วัน นับแต่วันที่ประกาศในราชกิจจานุเบกษาเป็นต้นไป[๑]


ประกาศ ณ วันที่ ๔ เมษายน พ.ศ.
๒๕๖๑
อุตตม สาวนายน
รัฐมนตรีว่าการกระทรวงอุตสาหกรรม





ปวันวิทย์/จัดทำ
๒
กรกฎาคม ๒๕๖๑

วิชพงษ์/ตรวจ
๑๐
กรกฎาคม ๒๕๖๑

[๑]
ราชกิจจานุเบกษา เล่ม ๑๓๕/ตอนพิเศษ ๑๒๗ ง/หน้า ๘/๔ มิถุนายน ๒๕๖๑